Anatoli Karpov

Anatoli Jevgenjevitš Karpov (vene keeles Анатолий Евгеньевич Карпов; sündinud 23. mail 1951 Zlatoustis) on Venemaa maletaja ja maletreener, endine maailmameister, FIDE vanemtreener (2009). Anatoli Karpov on mitmekordne male maailmameister. Ta oli valitsev maailmameister 1975–1985, kuni kaotas tiitli Garri Kasparovile. Malet mängima õppis ta isalt 5-aastaselt. 9-aastaselt täitis ta I järgu, 11-aastaselt sai meistrikandidaadiks ja 14-aastaselt meistriks. 1969 tuli ta juunioride maailmameistriks, 1970 NSV Liidu meistriks, samal aastal sai ta suurmeistriks. FIDE tunnistas ta maailmameistriks 3. aprillil 1975, kui senine maailmameister Robert Fischer oli keeldunud temaga matši mängimast. Fischer polnud paar aastat õieti võistlustel osalenud ja esitas hulga pretsedendituid tingimusi, näiteks nõudis ta, et matš kestaks 10 võiduni (viigid ei tule arvesse), ent seisul 9:9 säilitaks tema maailmameistri tiitli. On arvatud, et Fischer soovis saavutada pikka matši, et selle esimesel poolel saaks oma kunagist vormi taastada. FIDE president Max Euwe nõustus kõigi tingimustega peale selle, et seisul 9:9 säilitab Fischer tiitli. Seepeale Fischer loobus ja Karpov sai matšita maailmameistriks. Ta on saavutanud 3163 mängitud mängus 1118 võitu, 287 kaotust ja 1480 viiki [viide?]. 1. juuli 2006 seisuga oli ta FIDE reiting 2668, millega ta oli maailmas 40. kohal. 2009. aasta suvel oli ta reiting 2644, millega ta oli maailma edetabelis 98. kohal. 22.–24. septembrini 2009 pidasid Anatoli Karpov ja Garri Kasparov Valencias 12 partiist koosneva matši, mille võitis Kasparov tulemusega 9:3. 2010. aasta oktoobris kandideeris Karpov FIDE presidendiks, kuid jäi alla Kirsan Iljumžinovile, kes valiti sellesse ametisse tagasi. Karpov lootis 2022. aasta aprillis, et Venemaa sissetung Ukrainasse lõpeb varsti ja rohkem süütuid ei sure. 2022. aasta 29. oktoobril viidi Karpov Riigiduuma kõrvalt teadvusetult Sklifosovski haigla intensiivraviosakonda kunstlikku koomasse. Arstid tuvastasid tal kinnise kraniotserebraalse vigastuse, vasaku reieluu murru ja raske alkoholijoobe. Tema abikaasa Natalja Bulanova sõnul toodi Karpov 1. novembriks koomast välja. Pärast seda suunati ta neuroloogiaosakonda. 8 Male-Oscarit (1973, 1974, 1975, 1976, 1977, 1979, 1980 ja 1981) Tööpunalipu orden (1978) — sportlike saavutuste ja suure panuse eest nõukogude malekooli arendamisse Lenini orden (1981) — väljapaistvate sportlike saavutuste ja suure panuse eest nõukogude malekooli arendamisse ning viljaka ühiskondliku tegevuse eest Venemaa presidendi tänukiri (1996) — aktiivse osalemise eest Venemaa presidendi valimiste kampaania läbiviimisel orden Teenete eest Isamaa ees III järk (2001) — suure panuse eest heategevusprogrammide realiseerimisel ning rahu ja rahvastevahelise sõpruse tugevdamisel Venemaa presidendi tänukiri (2008) — sure panuse eest kodanikuühiskonna arengusse ning aktiivse osalemise eest Vene Föderatsiooni Kodanikukoja töös Sõpruse orden (2011) — suure panuse eest rahu ja rahvastevahelise sõpruse tugevdamisel ja viljaka ühiskondliku tegevuse eest Venemaa Kunstide Akadeemia auliige (2011) orden Teenete eest Isamaa ees II järk (2021) — suure panuse eest vene riikluse kinnistamisel, parlamentarismi arendamisel ja aktiivse seadusandliku tegevuse eest Abielust Irina Kuimovaga on Karpovil poeg Anatoli (sündinud 1979). Karpov on abielus Natalja Vladimirovna Bulanovaga (sündinud 1964). Neil on tütar Sofja (sündinud 1999). Karpovil on Ukrainas sõpru. Дарья Андреева (22. aprill 2022). "Чёрное и белое: в Forbes Club прошёл шахматный вечер". Forbes Kazakhstan. Vaadatud 6.11.2022. Александр Насонов (1. november 2022). "Жена Карпова рассказала, как Анатолий получил травму". Championat (vene). Moskva: ООО «Рамблер Групп». Originaali arhiivikoopia seisuga 1.11.2022. Vaadatud 1.11.2022. Без всяких криминальных оттенков. "Указ Президиума Верховного Совета СССР от 27 октября 1978 года № 8316—IX «О награждении гроссмейстера Карпова А. Е. орденом Трудового Красного Знамени»". Originaali arhiivikoopia seisuga 21. oktoober 2018. Vaadatud 23. mail 2018. "Указ Президиума Верховного Совета СССР от 24 ноября 1981 года № 6061—X «О награждении тов. Карпова А. Е. орденом Ленина»". Originaali arhiivikoopia seisuga 29. jaanuar 2018. Vaadatud 28. jaanuaril 2018. "Распоряжение Президента Российской Федерации от 11 июля 1996 года № 360-рп О поощрении доверенных лиц и активных участников организации и проведения выборной кампании Президента Российской Федерации в 1996 году". Originaali arhiivikoopia seisuga 22. veebruar 2015. Vaadatud 22. veebruaril 2015. Указ Президента Российской Федерации от 23 мая 2001 года № 584 Mall:Wayback Распоряжение Президента Российской Федерации от 29 февраля 2008 года № 109-рп «О поощрении» Mall:Wayback Указ Президента Российской Федерации от 22 мая 2011 года № 660 Mall:Wayback "Указ Президента Российской Федерации от 18.05.2021 № 293 «О награждении государственными наградами Российской Федерации»". Originaali arhiivikoopia seisuga 18. mai 2021. Vaadatud 18. mail 2021. Анатолий Карпов: «Шахматы превратили в балаган!», stoletie.ru, 28.09.2010 Fotod 2006. aastast Janar Filippov. Kasparov ja Karpov kohtuvad taas Ekspress.ee, 8. juuli 2009